מקורות למסכת פסחים – דף 8

(1) לסיים את המקורות מדף 7

(2) גמרא עד דף ד. "לחוף ימים ישכון", רש"י, תוס'

למה הרגו את הנכרי? מנחת חינוך יד:א (אות [ב] במהדורה החדשה) "והנה בסמ"ג נראה דהלאו הוא באוכל ... דבר נחמד ואמיתי בעזה"י", קובץ שעורים כאן, מרומי שדה כאן ד"ה בדקו בתריה

בענין תוד"ה מאליה – משנה למלך הל' קרבן פסח א:א, מרומי שדה וצל"ח על תוס', ערוך השלחן העתיד קדשים קפא:ח-יא, מרומי שדה הוריות ג. ד"ה ובהוראה הלך אחר רוב יושבי ארץ ישראל

[בענין שמועה רחוקה – רמב"ן תורת האדם שער האבל ענין שמועה וליקוט עצמות "... או חולץ מנעל וסנדל ודיו", ריטב"א וחי' הר"ן כאן ד"ה ש"מ אבל אסור בנעילת הסנדל, רמב"ם הל' אבל ז:ב, קרן אורה מועד קטן כ: ד"ה שמע מינה אבל אסור בנעילת הסנדל]

מנחת חינוך פרשת בא מצוה יד - שלא להאכיל מפסח לגר ותושב

והנה בסמ"ג נראה דהלאו הוא באוכל אבל הר"מ והרהמ"ח סוברים דהלאו קאי על המאכיל. ובאמת ד' הסמ"ג צ"ע נהי דאפ"ל דעכו"ם ג"כ נצטוו לא כמ"ש הכ"מ דל"ש זה דלא ציית הא באמת מבואר בסנהדרין דעכו"ם נצטוו על כמה מצות א"כ ה"נ. אבל באמת לא מצינו זה בסנהדרין דעכו"ם יהי' מצווה שלא יאכל הפסח כמו שמצווה על אכילת אמ"ה וכל המצות שלא נצטוו מקודם רק על ידי מרע"ה לא מצינו שיהא העכו"ם מוזהרים ע"ז ע"כ אתי הלאו להמאכיל ע"ש בסנהדרין. ולכאורה יש רמז ראיה להסמ"ג דעכו"ם בעצמו מצווה דמבואר בפסחים ג' ההוא ארמאה דסליק ואכיל פסחים וכו' בדקו בתרי' ואשכחי' ארמאה וקטלוהו ולכאורה אמאי קטלוהו אם אינו מוזהר ע"ז. אבל לדעת הסמ"ג דהוא עצמו מוזהר ע"ז ואזהרתן לב"נ זו היא מיתתן ע"כ קטלוהו ע"ש בסנהדרין ואינו ראיה גמורה דאשכחי' דעכו"ם הוא ואינו מחזיק בז' מצות גם כן ע' רמב"ן פ' וישלח גבי שכם ומ"מ נראה דל"ק על הסמ"ג מה שהק' דלא חשיב בסנהדרין מצוה זו יע"ש דקאמר דשוא"ת לא קחשיב אם כן אפשר ג"כ לומר דחשיב רק מצות שלהם שנוהג לעולם בכל מקום ובכ"ז. אבל מצוה זו שאינו נוהג אלא בזמן המקדש ובירושלים לא קחשיב אבל מ"מ שייך שפיר לומר שנצטווה כמו שנצטווה בז' מצות והוא ציית מדוע יגרע עוד ממצות שנצטווה ע"כ דברי הכ"מ אינם מובנים ובודאי מצא הר"מ זה באיזה מקום ואפשר דהאוכל ג"כ מוזהר לדעת הר"מ ג"כ וצ"ע. אבל דעת הסמ"ג מבואר בהדיא דאין המאכיל עובר רק האוכל וצ"ל כמ"ש והוא פשטא דקרא. ועי"ל להסמ"ג דלא קחשיב אלא מה שמצווים כישראל אבל מה שישראל אינו מצווה ואדרבא מצוה איכא לאכול רק ב"נ מוזהר לא קחשיב עתוס' סנהדרין נ"ט ד"ה ליכא מידעם דבדבר שהוא מצוה לישראל ל"ש להקשות מי איכ' מידי דלישראל שרי ולנכרי אסור. אך הדרנא בי דמבואר שם דעכו"ם ששבת או שעסק בתורה חייב אף על גב דלישראל מצוה וע"כ כדכתיבנא דאינו נוהג בכ"מ ובכ"ז לא חשיב או אפשר דדבר המפורש בקרא לא חשיב אף דחשיב שם ש"ד דמפורש בקרא יש לחלק. עוד נלפע"ד לדעת רש"י קידושין וב"ק שהבאתי לעיל דקדשים קלים אח"ש אפי' חלק הבעלים גם כן הוי מ"ג רק משלחן גבוה קזכו לאכילה אבל לקדש בו את האשה אינו שלו דהוא מ"ג אם כן נראה דאם עכו"ם אוכל קדשים קלים שלמים או פסח עובר ג"כ על גזל כי ב"נ מצווה על גזל מ"ל גזל הדיוט או גזל גבוה. אך לישראל זכה להו רחמנא לאכול אבל למאן דלא זכה רחמנא הוי גזל גבוה א"כ עכו"ם שאכל קדשים קלים כיון דממון גבוה ה"ל גזל והם מוזהרים על הגזל וחייב מיתה על הגזל אפי' בפמש"פ ע' סנהדרין ור"מ ה' מלכים ע"כ קטלי' לההוא עכו"ם מחמת שעבר על גזל דמצווה ב"נ ע"ז. וע' פ' ויקרא כתבתי כיו"ב לענין מעילה והדין דין נכון אפי' לשיטת התוס' דחלק הכהנים הוי מ"ג א"כ אסור לעכו"ם לאכול מחלק הכהנים דהו"ל גזל גבוה ולא גרע גזל גבוה מגזל הדיוט והוא דבר נחמד ואמיתי בעזה"י. ועיין סוגיא דבכורות ואה"ע כ"ח במקדש אשה בבכור ובח"מ וב"ש.

והנה לדעת הר"מ והרהמ"ח דאיסור על המאכיל צריך כזית כמו בכל איסורים שהישראל מוזהר וכ"ה בר"מ להדיא כאן המאכיל כזית אבל לדעת הסמ"ג דהאוכל מצווה אם כן העכו"ם מצווה אף על כ"ש דשיעורין לישראל נאמרו ולא לב"נ ער"מ מלכים פ"ט וגם אם נתערב חתיכת פסח ברוב בבשר חולין דמה"ת חב"ת בטל לדעת הר"מ אין מוזהר המאכיל דבטל ברוב ולדעת הסמ"ג דהאוכל מוזהר ולב"נ אפשר ל"מ ביטול עפמ"ג יו"ד סי' ס"ב. ולפמש"ל דעכו"ם מוזהר בכל גוונא שלא לאכול פסח לד' רש"י דהוי ממון גבוה וה"ל גזל וא"כ אסור לאכול אפי' על ידי ביטול אף אם נאמר דגם לב"נ מהני ביטול ע"ש בפמ"ג מ"מ כאן ל"ב דממון בעלים לא בטל ע' ביצה ל"ח ומ"ל מ"ג או ממון הדיוט ולקמן ה' מע"ש הבאתי ד"ז בשם האחרונים על תוס' מעילה פרוטה בכיס זה הקדש ע"ל מצוה רמ"ז. ודעת הראב"ד בהשגות דלאו הזה הוא שלא למנויו דמי שאינו מנוי על הפסח ואוכל מן הפסח עובר על לאו הזה ועיין יבמות ע' ע"ב תוד"ה אלמא ומהרש"א שם. ונ"ל ג"כ דאסור בהנאה לדידן דקי"ל כר"א ולא מצינו שיפרוט הכתוב היתר. אך קשה מהסוגיא שהבאתי לעיל נימא דא"ב בין חזקי' לר"א ולפ"ז אף לדעת תוס' שהבאתי לעיל דחלק הבעלים הוא ממון הדיוט ורשאי לקדש בו אשה אם כן בפסח דוקא שקידש בחלקו אשה המנוי' על פסח זה אבל אם מקדש אשה שאינה בחבורה זו כיון דלדידה אבה"נ אינה מקודשת ע' באה"ע:

קובץ שעורים פסחים אות ו

ו) [דף ג ע"ב] אשכחוהו דנכרי הוא וקטלוהו. אין לפרש משום דכתיב וכל בן נכר לא יאכל בו ובן נח אזהרתו זו היא מיתתו, דהא הלאו הוא על ישראל שלא להאכיל לבן נכר. אלא נראה הטעם משום גזל, דמינויו על הפסח היא ע"י טעות ואכל את שאינו שלו.

מרומי שדה מסכת פסחים דף ג עמוד ב

שם. בדקו בתריה ואשכחוהו דארמאה הוא וקטלוהו. נראה שהוא כהא דתנן בסנהדרין דף פ"א כהן ששמש בטומאה אין מביאין אותו לב"ד, אלא פרחי כהונה מוציאין אותו חוץ לעזרה ומפציעין את מוחו בגזירין. וה"נ הרי נכנס בעזרה בטומאת גוי. ואף על גב שאינו אלא מדרבנן, מ"מ גם הריגתו אינה אלא איסור בידי שמים כדתני איסי בן עקיבא במכילתא שמות כ"א י"ד, ומשום מעלת העזרה שטמא, הרגוהו בלי דעת ב"ד, כמו בכהן ששמש בטומאה:

תוס'. ד"ה מאליה כו'. וי"ל שלא היה לו קרקע או זקן היה כו' דפטור מפסח כמו מראיה כו'. ופי' דלא חל חיוב פסח אלא על מי שהוא בירושלים, ויכול לעשות הפסח אחר חצות. ואפילו פסח שני לא נתחייב אלא מי שהוא בדרך רחוקה, היינו שהולך לירושלים לראות פנים, ויגיע לאחר שחיטת הפסח. אבל מי שלא יגיע כלל לירושלים בפסח, אינו בר חיוב כלל. וכיון שפטור מראיה ממילא פטור מפסח, ובחנם נתקשה בזה המל"מ ריש הלכות קרבן פסח. ומה שהקשה שם עוד מהא דנשים פטורות מראיה וחייבות בפסח. גם זה אינו אלא בנשים שבירושלים, שפטורות מלבא בעזרה. ומש"כ התוס' אי נמי נציבין חו"ל היא כו'. פי' א"כ לא היה לו קרקע באר"י, וקרקע שבחו"ל כמטלטלין דמי כדאי' בערכין דף כ"ט:

צל"ח מסכת פסחים דף ג עמוד ב

תוס' ד"ה מאליה וכו', ורבי יהודה בן בתירא שלא עלה לרגל וכו' דפטור מפסח כמו מראיה. הנה אין כוונת התוס' שמי שאין לו קרקע פטור מפסח, ופוק חזי שתחלת קושיית התוספות לא היה להקשות למה לא עלה רבי יהודה בן בתירא לעשות הפסח, שזה אינו קושיא דודאי היה בדרך רחוקה ופטור, ולא מצינו שיהיה מחוייב לעלות ולהתקרב קודם זמן הפסח, ובי"ד שמגיע הזמן הרי הוא בדרך רחוקה. אבל הוקשה להם למה לא עלה לרגל שזה מצוה על כל ישראל לעלות איש ממקומו לירושלים להגיע שם ברגל, ועל זה תירצו שלא היה לו קרקע ומי שאין לו קרקע אין צריך לעלות לרגל כדלקמן דף ח' ע"ב, וכיון שלא עלה ממילא פטור מפסח כמו מראיה. וראיתי להמשנה למלך פ"א מהלכות קרבן פסח [הלכה א'] שנתקשה בדברי התוספות הללו, ולענ"ד נראה כמו שכתבתי.

מרומי שדה מסכת הוריות דף ג עמוד א

שם. ובהוראה הלך אחר רוב יושבי ארץ ישראל שנא' ויעש שלמה וגו' קהל גדול מלבוא חמת עד נחל מצרים וגו'. עיקר הפסוק בא ללמד לענין ראיית פנים ברגל, שאין יושבי חו"ל חייבין במצות ראיה. וכמבואר בירושלמי הוריות פ"א, ריב"ל אמר לראיה הלכו מלבא חמת עד נחל מצרים, ר"ת בשם רב הונא טעמא דריב"ל דכתיב ויעש שלמה את החג וגו'. הרי דעיקר קרא בראיית פנים בעזרה בחג מיירי. והיינו שכתבו התוס' פסחים דף ג' ב' ד"ה מאליה כו' א"נ נציבין מחו"ל. פי' וכיון שכן פטור היה מלעלות לירושלים לראיה, וממילא נפטר מקרבן פסח, שלא נתחייב אלא מי שהוא בירושלים, ולא שהוא ברחוק מקום. וכ"ה בפסחים דף ע' ב', ביהודא ודורתאי בנו שפירשו וישבו בדרום, ופירש"י רחוק מירושלים שלא לעלות לרגל ויתחייב בפסח ובחגיגה כו'. וכ"ז למדנו מהאי קרא. והכא דרשינן רק מלשון קהל גדול, והכי מיבעי וכל ישראל עמו מלבא חמת עד נחל מצרים. קהל גדול למ"ל, אלא ללמד למקום דכתיב במקרא הקהל והיינו בהוראה. וא"כ בגמרא הכי מיבעי, מכדי כתיב וכל ישראל עמו מלבוא חמת עד נחל מצרים, קהל גדול למ"ל, ש"מ הני הוא כו':

ערוך השלחן העתיד קדשים סימן קפא

ח. אבל הדר בח"ל פטור מלעלות לירושלים לעשות פסח, וכ"כ בפשיטות רבותינו בעלי התוס' ריש פסחים (ג, ב ד"ה מאליה) וז"ל: ור"י בן בתירא שלא עלה לרגל י"ל שלא היה לו קרקע או זקן היה שאינו יכול להלך ברגליו דפטור מפסח כמו מראייה, אי נמי נציבין חוץ לארץ היא וכו', עכ"ל, אלמא דפשיטא להו דמח"ל פטורין. וראיתי מי שכתב על זה בזה"ל: ולא ידעתי מה יועיל היותו ח"ל, דאי לפוטרו מפסח ראשון כל שהוא רחוק ט"ו מיל פטור, ואי ס"ל דזה שדר בח"ל פטור לגמרי אף מפסח שני זה לא ידעתי היכי איתא, ואף במצות ראיה לא ראיתי שיפטרו למי שבחו"ל (מל"מ).

ט. ולענ"ד נראה ברור דהן אמת זה שכתבו הפטור מפסח מפני העדר הקרקע לא ידענו מניין להם, אבל הפטור מח"ל ברור הוא, וראיה מפסחי חזקיה ויאשיהו שלא דרשו ולא באו רק מא"י ולא מחו"ל. ועוד ראיה מקדושין (לז, ב) שאומר שם: מושב דכתב רחמנא גבי מצה ומרור למה לי איצטריך לבזמן הזה, והקשו התוס' הא מבערב תאכלו מצות ידעינן, ותרצו דצריכי תרי קראי חד לח"ל בזמן שבהמ"ק קיים וחד בזהמ"ז ע"ש, ואי ס"ד דמח"ל חייב בפסח מה אצטריך למצה אלא וודאי דפטור. וזה שהקשה דלפוטרו מפסח ראשון בריחוק ט"ו מיל פטור, כבר בארנו דרך כרת ליכא אבל עובר בעשה ובח"ל פטור לגמרי.

י. וכן מבואר להדיא מהא דתניא בפסחים (ע, ב): יהודה בן דורתאי פירש הוא ובנו והלך וישב לו בדרום שלא יתחייב בעליית לרגל ובפסח, ופירש"י רחוק מירושלים ע"ש, ומלשונו משמע דרק רחוק מירושלים פטור מפסח ומלעלות לרגל, ופשיטא דעכ"פ בח"ל פטור, וגם כוונת רש"י נראה דאח"ל קאי דאם בא"י איזה שיעור ריחוק יש לזה.

יא. ומלשון רש"י שם שכתב: רחוק מירושלים שלא לעלות לרגל ויתחייב בפסח ובחגיגה וכו', משמע ג"כ כדברי התוס' שכתבו: או זקן היה שאינו יכול להלך ברגליו ופטור מפסח כמו מראיה, עכ"ל, דפסח תלוי בראייה. ויש מי שהקשה מה עניין פסח לראייה והא נשים פטורות מראייה וחייבות בפסח (מל"מ), ול"ק כלל ואדרבא מזה ראיה להיפך שהרי כיון דפטורות מלעלות לרגל ופשיטא דגם בפסח פטורות דהא יראה כל זכורך דמזה איתמעטו נשים אכל הרגלים קאי ואיך יעשו הפסח, אלא וודאי דחיובן אינו אלא על אותן הדרות בירושלים, והאנשים שמחוייבין לעלות לרגל גם עליהם החיוב של הפסח והפטור מראייה פטור מפסח. ולפ"ז אפשר לומר גם מאי דפשיטא להו לרבותינו דמי שאין לו קרקע פטור מלעלות לרגל, אולי מדכתיב: ולא יחמוד איש את ארצך בעלתך לראות וגו', משמע דדווקא אותו שיש לו קרקע, וגם מזה מבואר להדיא דמח"ל פטור דרק מארצך החיוב, ואין לנו דבר ברור בכל זה. [והך דאין לו קרקע פטור מרגל הוא בפסחים ח, ב והרמב"ם לא הביא זה].